માનવમિત્ર,પોર્ટ એલિઝાબેથન:વિરાટની કેપ્ટનશીપમાં ભારતે ઈતિહાસ રચતાં સાઉથ આફ્રિકાની ધરતી પર સૌ પ્રથમવાર દ્રિપક્ષીય સીરીઝ જીતી હતી.આ સાથે ભારતે છ મેચોની સીરીઝમાં ૩-૧ની અજેય લીડ મેળવી લીધી છે.જોહનિસબર્ગના વાન્ડેરેર્સ સ્ટેડિયમમાં રમાયેલી પાંચમી વન-ડેમાં સાઉથ આફ્રિકાએ ટોસ જીતી ભારતને પ્રથમ બેટિંગમાં ઉતાર્યું હતું.રોહિત શર્માની સદીના સહારે ભારતે ૫૦ ઓવરનાં અંતે સાત વિકેટ ગુમાવીને ૨૭૪ રન બનાવ્યાં હતાં જેની સામે સાઉથ આફ્રિકાની ટીમ ૪૨.૨ ઓવરમાં ૨૦૧ રન બનાવી ઓલઆઉટ થઇ ગઈ હતી અને ભારતનો ૭૪ રને યાદગાર વિજય થયો હતો.સાઉથ આફ્રિકાએ આખરી ચાર વિકેટ માત્ર પાંચ રનમાં જ ગુમાવી દીધી હતી.૧૯૯૨થી સાઉથ આફ્રિકાનો પ્રવાસ ખેડનાર ભારતીય ટીમ ક્યારેય સાઉથ આફ્રિકામાં વન-ડે શ્રેણી જીતી શકી નહોતી ત્યારે કોહલીની કેપ્ટનશીપમાં ભારતીય ટીમે શાનદાર દેખાવ કરતાં ઈતિહાસ રચ્યો છે.